Daniel Alves

Daniel Alves da Silva (lahir 6 Mei 1983), atau dikenali sebagai Dani Alves (), merupakan bekas pemain bola sepak Brazil. Beliau bermain di posisi bek.

 Kerjaya kelab 

 Bahia 
Alves membuat debut profesional untuk Esporte Clube Bahia ketika menentang Paraná Clube dalam saingan Campeonato Brasileiro Série A 2001. Bahia menang 3–0, bersama Alves yang membuat dua hantaran. Jurulatih Evaristo de Macedo memberikan peluang untuk beliau memilih pasukan untuk kerjayanya. Aksi beliau yang baik telah menarik perhatian dari sebelah Sepanyol, Sevilla FC pada 2002.

 Sevilla 
Selepas musim 2002–03, Alves bermain dalam Kejohanan Remaja Dunia FIFA 2003, di mana beliau menjadi inspirasi pemain Brazil untuk memenangi kejohanan itu. Beliau dinamakan pemain ketiga terbaik dalam kejohanan itu. Selepas kejohanan itu, Sevilla ingin membeli beliau secara kekal kerana sebelum ini, beliau bermain dengan Sevilla secara pinjaman.

Pada Jun 2006, Sevilla bersetuju untuk menjual Alves ke Liverpool, tetapi Liverpool tidak selesa dengan harga yang ditawarkan oleh Sevilla sebanyak £8 juta. Pada Disember 2006, beliau menandatangani kontrak baru bersama Sevilla, dan beliau kekal bersama Sevilla sehingga 2012. Beliau membuat aksi yang terbaik pada musim 2006–07, dengan membuat 47 penampilan dan menjaringkan lima gol. Beliau bermain semua perlawanan untuk Sevilla dalam kejohanan Piala UEFA, termasuklah perlawanan akhir di mana Sevilla menang.

Beliau telah memiliki kewarganegaraan Sepanyol, dan beliau boleh untuk memiliki kuota bukan-EU(Kesatuan Eropah), jadi beliau memiliki permit kerja untuk bermain di mana-mana negara EU.

Pada 1 Ogos 2007, Alves memberitahu SporTV bahawa beliau akan meninggalkan Sevilla untuk ke kelab gergasi Eropah.  Beliau juga berbesar hati kerana Chelsea ingin menggunakan khidmatnya dan beliau tidak akan melepaskan peluangnya.  Dalam satu temu ramah bersama Antena 3 pada 8 Ogos, Dani Alves bersetuju bahawa ejennya telah berada di England untuk berbincang dengan tawaran Chelsea. 

Pada 16 Ogos 2007, Sevilla menolak bidaan dari Chelsea dan 6 hari kemudian, Sevilla menolak lagi 2 bidaan dari Chelsea. Alves kemudian meluahkan perasaan kecewanya kepada presiden Sevilla José María del Nido kerana peluangnya untuk ke Stamford Bridge kini hancur, apabila Chelsea telah menandatangani pemain bek Brazil, Juliano Belletti dengan harga yang jauh lebih kurang.

Selepas "perang mulut" di antara Alves dan presiden Sevilla del Nido, Alves mengatakan bahawa beliau akan terus tinggal di Sevilla selepas beliau berdamai dengan presiden itu.

 Barcelona 
Pada 2 Julai 2008, Alves sertai FC Barcelona. Harga yang dilaporkan ialah sebanyak £23 juta, menjadikan beliau bahawa pemain pertahanan yang paling mahal dan pemain ketiga paling mahal dibeli oleh Barca. Beliau menandatangani kontrak empat tahun bersama Barca, kontrak itu berharga €90 juta.

Alves membuat penampilan pertama untuk Barcelona ketika menentang kelab Poland, Wisła Kraków dalam pusingan ketiga kelayakan Liga Juara-Juara UEFA 2008-09 pada 13 Ogos 2008. Beliau membuat debut La Liga bersama Barca ketika menentang CD Numancia pada 31 Ogos 2008. Beliau terlepas perlawanan akhir Liga Juara-Juara Eropah 2009 selepas memiliki dua kad kuning, Barca membenam Manchester United, 2-0.

Dalam musim keduanya di Barça, Alves bersama pasukannya memenangai gelaran La Liga dan menjuarai Piala Dunia Kelab FIFA 2009. Pada musim 2010-11, Alves bersama Barcelona memenangi gelaran La Liga buat kali ketiga.

Pada 28 Mei 2011, Alves bermain buat pertama kali di perlawanan akhir Liga Juara-Juara Eropah menentang Manchester United, 3-1 di Stadium Wembley.

Pada musim 2011–12, Alves sebahagian daripada skuad Barcelona yang memenangi Copa del Rey dan Piala Dunia Kelab FIFA 2011. Dalam musim 2012–13, Alves bersama Barcelona memenangai gelaran La Liga buat kali keempat dalam musim keempatnya di Barça.

Pada musim 2013–14, Alves menyarung jersi nombor 22 yang pernah disarung oleh rakannya, Éric Abidal.

 Kerjaya antarabangsa 
250px|thumb|kanan|Dani Alves bersama trofi Piala Konfederasi FIFA.

Alves membuat penampilan pertama untuk pasukan kebangsaan Brazil dalam perlawanan tidak rasmi menentang kelab Kuwait, Al-Kuwait Selection pada 7 Oktober 2006. Tiga hari kemudian, beliau memiliki kaps pertamanya ketika menentang Ecuador dalam perlawanan persahabatan. Beliau termasuk dalam skuad Brazil yang beraksi di Copa América 2007. Beliau bermain untuk Brazil sebanyak empat perlawanan termasuk membuat satu hantaran dan menjaringkan gol ketika menentang Argentina dalam perlawanan akhir. Alves sebagai pemain gantian ketika separuh akhir Piala Konfederasi FIFA 2009 menentang Afrika Selatan, beliau juga menyelamatkan maruah Brazil dengan menjaringkan gol kemenangan amelalui sepakan percuma pada minit ke-88, Brazil menang 1-0.

 Gol antarabangsa 
 #  Tarikh  Arena  Pihak lawan  Skor  Keputusan  Kejohanan 1  15 Julai 2007  Estádio José Encarnación Romero, Maracaibo, Venezuela    3–0  3–0  Copa América 2007 2  6 Jun 2009  Stadium Centenario, Montevideo, Uruguay    0–1  0–4  Kelayakan Piala Dunia 2010 3  25 Jun 2009  Stadium Ellis Park, Johannesburg, Afrika Selatan    1–0  1–1  Piala Konfederasi FIFA 2009 4  7 Oktober 2010  Stadium Sheikh Zayed, Abu Dhabi, Emiriah Arab Bersatu    1–0  3–0  Persahabatan 5  11 Oktober 2010  Stadium Pride Park, Derby, England    1–1  2–2  Persahabatan 6.  3 Jun 2014  Estádio Serra Dourada, Goiânia, Brazil    3–0  3–0  Persahabatan

 Statistik kerjaya 

 Kelab 

KelabMusimLigaPialaEropahLainTermasuk kejohanan lain iaiaut Supercopa de España, Piala Super UEFA, Piala Dunia Kelab FIFAJumlahKmnclnGolKmnclnGolKmnclnGolKmnclnGolKmnclnGolBahia200160———602002192———192 Jumlah 252——————252Sevilla2002–0310010——1102003–0429161——3522004–053322090—4422005–0636320140—5232006–0734380142105752007–08332308230474 Jumlah175112214544024616Barcelona2008–0934580120—5452009–1029330110304832010–1135250122205442011–1233251100305232012–1330060101104712013–142725082204242014–15110005000160 Jumlah1991432168514031320 Jumlah kerjaya39927542113918058438

 Penghargaan 

 Kelab 
Bahia
 Campeonato Baiano: 2001
 Campeonato do Nordeste: 2001, 2002

Sevilla
 Copa del Rey: 2006–07
 Supercopa de España: 2007
 Piala UEFA: 2005–06, 2006–07
 Piala Super UEFA: 2006

Barcelona
 La Liga: 2008–09, 2009–10, 2010–11, 2012–13
 Copa del Rey: 2008–09, 2011–12
 Supercopa de España: 2009, 2010, 2011, 2013
 Liga Juara-Juara UEFA: 2008–09, 2010–11
 Piala Super UEFA: 2009, 2011
 Piala Dunia Kelab FIFA: 2009, 2011

 Brazil 
 Copa América: 2007
 Piala Konfederasi FIFA: 2009, 2013

 Individu 
 Pemain Pertahanan Terbaik La Liga: 2009
 Pasukan Terbaik UEFA: 2007, 2009, 2011
 FIFPro World XI: 2009, 2011, 2012, 2013
 Pasukan Pilihan ESM: 2007, 2009, 2010, 2011, 2012
 Pasukan Pilihan Piala Konfederasi FIFA 2013: 2013

 Rujukan 

Kategori:Kelahiran 1983
Kategori:Orang hidup
Kategori:Pemain bola sepak Brazil
Kategori:Pemain Esporte Clube Bahia
Kategori:Pemain FC Barcelona
Kategori:Pemain La Liga
Kategori:Pemain Sevilla FC
Kategori:Pemain Juventus F.C.
Category:Pemain Paris Saint-Germain F.C.
Category:Pemain São Paulo FC
Kategori:Pemain Copa América 2007
Kategori:Pemain Piala Konfederasi FIFA 2009
Kategori:Pemain Piala Dunia FIFA 2010
Kategori:Pemain Copa América 2011
Kategori:Pemain Piala Konfederasi FIFA 2013
Kategori:Pemain Piala Dunia FIFA 2014